Diari Oficial de la Generalitat Valenciana


Sumari del DOGV 9655, del 04-08-2023 (2023/8310)

RESOLUCIÓ de 19 de juliol de 2023, per la qual es convalida la Resolució de la Conselleria d'Educació, Cultura i Esport, per la qual es regula i concedeix una subvenció directa a la Càtedra Interuniversitària de Transformació Educativa Carme Miquel de la Universitat de València-Estudi General i de la Universitat Jaume I de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9655

Data del DOGV
:   04-08-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8310


Data del document
:   19-07-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública

RESOLUCIÓ de 19 de juliol de 2023, per la qual es convalida la Resolució de la Conselleria d'Educació, Cultura i Esport, per la qual es regula i concedeix una subvenció directa a la Càtedra Interuniversitària de Transformació Educativa Carme Miquel de la Universitat de València-Estudi General i de la Universitat Jaume I de Castelló. [2023/8310]  
Antecedents de fet  
I. En la Llei 9/2022, de 30 de desembre, de pressupostos de la Generalitat per a l'exercici 2023 (DOGV 9502, 31.12.2022) es va establir, d'acord amb l'article 168 de la Llei d'hisenda pública de la Generalitat, amb càrrec a l'aplicació pressupostària 44.51.09.4788.504.09, capítol IV, línia S8638 una subvenció de concessió directa nominativa amb la denominació: «Càtedra Interuniversitària de Transformació educativa - Carme Miquel» per un import total de 70.000 €. Universitat de València-Estudi General: 35.000 € i Universitat Jaume I: 35.000 €.  
  
II. Una vegada efectuada la tramitació administrativa, en data 16 de juny de 2023, la directora general d'Innovació Educativa i Ordenació va signar, per delegació de la consellera d'Educació, Cultura i Esport, la Resolució de la Conselleria d'Educació, Cultura i Esport, per la qual es regula i concedeix la subvenció directa a la Càtedra Interuniversitària de Transformació Educativa Carme Miquel de la Universitat de València-Estudi General i de la Universitat Jaume I.  
III. La resolució es va publicar en el DOGV en data 22.06.2023 (DOGV 9623, 22.06.2022).  
  
Fonaments jurídics  
I. D'acord amb la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans (DOGV 9328, 29.04.2022), en el resolc primer apartat segon, s'expressa: «Es deleguen en les persones titulars de les secretaries autonòmiques, dins del seu àmbit funcional, les competències relatives a: 2. Les resolucions de concessió de subvencions de forma directa, que corresponguen al seu àmbit competencial, a què es refereixen els articles 22.2 i 28 de la Llei 38/2003, de 17 de novembre, general de subvencions, i l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions».  
II. D'acord amb l'article 52 de la Llei 39/2015, d'1 d'octubre, del procediment administratiu comú de les administracions públiques, l'Administració podrà convalidar els actes anul·lables, esmenant els vicis que presenten.  
III. L'apartat 3 de l'esmentat article disposa que: «Si el vici consisteix en incompetència no determinant de nul·litat, l'òrgan competent, quan siga superior jeràrquic del que va dictar l'acte viciat, pot dur a terme la convalidació».  
Per tot això, en virtut de les competències que em confereix la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, resolc:  
  
  
Únic  
Convalidar la Resolució de 16 de juny de 2023, de la Conselleria d'Educació, Cultura i Esport, per la qual es regula i concedeix una subvenció directa a la Càtedra Interuniversitària de Transformació Educativa Carme Miquel de la Universitat de València-Estudi General i de la Universitat Jaume I de Castelló.  
  
De conformitat amb el que estableixen els articles 123, 115 i 119 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar, potestativament, un recurs de reposició o directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller/la consellera amb competències en matèria d'educació, en el termini d'un mes a comptar des de l'endemà de la publicació.  
b) El recurs contenciós administratiu ha de formalitzar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
  
València, 19 de juliol de 2023.- El secretari autonòmic d'Educació i Formació Professional: Miguel Soler Gracia.